
DĖL SUPAPRASTINTO PIRKIMO „MOKSLO PASKIRTIES PASTATO DALIES, BERŽŲ G. 37, PANEVĖŽYJE, KAPITALINIO REMONTO DARBAI“, VYKDOMO ATVIRO KONKURSO BŪDU, PIRKIMO SĄLYGŲ PAAIŠKINIMO

               	         
                  
              
[bookmark: _Hlk99617509]

Panevėžio miesto savivaldybės administracijos viešųjų pirkimų komisija, atsakydama į tiekėjų  prašymus patikslinti supaprastinto pirkimo „Mokslo paskirties pastato dalies, Beržų g. 37, Panevėžyje, kapitalinio remonto darbai“, vykdomo atviro konkurso būdu, sąlygas, paaiškina:
1 Klausimas. „Pateikite lauko laiptų ir panduso gręžtinių pamatų armavimo brėžinius, apačios ir viršaus altitudes.“
Atsakymas. Poliai d200 armuojami 4xd10 vertikaliais armatūros strypais. Horizontaliai strypai sujungiami d6 armatūra kas 200mm. Laiptų aikštelės viršaus altitudė -0,02, apačios -0,70.
2 Klausimas. „Pateikite laiptų ir panduso šoninių sienučių geometrinius išmatavimus, storį, betonavimo ir armavimo brėžinius, skersinį pjūvį. Kokia bus šoninių sienučių apdaila?“
Atsakymas. Laiptų aikštelės matmenys 1700x2700mm. Panduso matmenys 14360x1500mm.
Laiptų ir panduso armavimas nurodytas Sk dalies B.04 brėžinyje.
Reikia numatyti šoninių sienučių apdailą dekoratyviniu tinku 7m2. Spalva analogiška esamam cokoliui.
3 Klausimas. „Ar nereikalinga įrengti poilsio aikštelę panduse, kai panduso juostos ilgis yra ilgesnis nei 9 m?“
Atsakymas. Nuolydis yra mažesnis nei 1:20, tarpinė aikštelė nereikalinga. Atlikus matavimus natūroje ir esant didesniam nuolydžiui bus reikalinga įrengti tarpinę aikštelę. Panduso ilgis nesikeis.
4 Klausimas. „Ar lauko laiptų ir panduso turėklai gali būti iš nerūdijančio plieno?“
Atsakymas. Taip, gali būti nerūdijančio plieno.
5 Klausimas. „Nenumatyti pamatai po mūrinėmis pertvaromis.“
Atsakymas. Pamatai nenumatyti, mūrinti ant esamo pagrindo, gali būti tikslinama paaiškėjus, kad nėra stabilių pagrindų. 
6 Klausimas. „Konstrukcinėje dalyje lauko durys LD-1 parodytos vienvėrės, architektūrinėje dalyje dvivėrės. Kuria projekto dalimi vadovautis?“
Atsakymas. Informuojame, kad durys turi būti dvivėrės.
7 Klausimas. „Konstrukcinės dalies techninėje specifikacijoje (6 lape) nurodyta kad reikės atlikti pastato sandarumo bandymą. Ar jį reikės atlikinėti?“
Atsakymas. Nereikia.
8 Klausimas. „Ar reikės išsiimti naują pastato energetinio naudingumo sertifikatą?“
Atsakymas. Nereikės.
9 Klausimas. „Kadastrinę bylą reikės parengti visam pastatui ar tik remontuojamai pastato daliai?“
Atsakymas. Kadastrinę bylą reikės parengti visam pastatui.
10 Klausimas. „Pateikite mūrinių konstrukcijų (pertvarų) armavimą, taip pat pertvarų tvirtinimo mazgus prie gelžbetoninių panelių, kolonų ir kt.“
Atsakymas. Pertvaros tvirtinamos prie esamų sienų, naudojant metalines juostas, kurios tvirtinamos M8 ankerių į esamą sieną, kas 4 blokelių eilė.
11 Klausimas. „Ar pasiūlyme reikės įsivertinti muilo ir tualetinio popieriaus dalytuvus, veidrodžius, rankšluosčių ir rankų džiovintuvus, popieriaus ir muilo laikiklius, šiukšlių dėžes, durų atmušėjus ir kitus elementus?“
Atsakymas. Taip reikalinga.
12 Klausimas. „Ar pasiūlyme vertinti ant stiklinių durų ir pertvarų vaizdinius indikatorius, matines juostas? (nurodoma SA dalies aiškinamojo rašto 10 lape)“
Atsakymas. Taip reikalinga.
13 Klausimas. „Architektūrinėje dalyje techninėje specifikacijoje (24 lape) nurodyta kad reikės ant kiekvienų patalpos durų įrengti aliuminio profilio lenteles su užrašais. Ant pagrindinių lauko durų kabinama informacinė nuoroda, hole įrengiama vidaus nuorodų rodyklė. Ar šiuos darbus reikės įsivertinti pasiūlyme? Nurodoma, kad gaminių dizainas ir išdėstymo vietos tikslinamos interjero darbo projekte. Tačiau konkurso dokumentacijoje nėra pateiktas interjero projektas.“
Atsakymas. Reikalinga įvertinti: 21 lentelę ant durų; 1 vidaus nuorodų rodyklę; 1 nuoroda ant lauko durų. Reikalavimai nurodyti TS 13. Interjero projekto Užsakovas neužsakė, tai jo ir nebus.
14 Klausimas. „Virš berėmio stiklo vitrinų SP-3 ir Sp-2 nėra numatytas tarpo užtaisymas iki lubų. Prašome patikslinti.“
Atsakymas. Berėmis stiklas tvirtinamas pagal tiekėjo reikalavimus. Jo tvirtinimui turi būti numatytos visos reikalingos medžiagos. Gaisriniai reikalavimai nekeliami šiai pertvarai, todėl galima atvira erdvė virš pakabinamų lubų.
15 Klausimas. „Kokia numatoma kapitalinio remonto darbų vertė?“
Atsakymas. Paaiškiname, kad Pirkimui skirta maksimali lėšų suma yra nustatyta ir užfiksuota perkančiosios organizacijos rengiamuose dokumentuose prieš pradedant pirkimo procedūras ir nurodyta CVP IS skiltyje „Vidiniai dokumentai“ (joje pateikiama informacija nėra viešai prieinama) prieš pateikiant skelbimą apie pirkimą Viešųjų pirkimų tarnybai (Skelbimų teikimo Viešųjų pirkimų tarnybai tvarkos ir reikalavimų skelbiamos supaprastintų pirkimų informacijos aprašo, patvirtinto Viešųjų pirkimų tarnybos direktoriaus 2017 m. birželio21 d. įsakymu Nr. 1S-92 „Dėl skelbimų teikimo Viešųjų pirkimų tarnybai tvarkos ir reikalavimų skelbiamai supaprastintų pirkimų informacijai aprašo ir supaprastintų pirkimų skelbimų tipinių formų patvirtinimo“ 61 punktas, kuris numato pareigą pirkimų vykdytojams iki pirkimo pradžios Centrinės viešųjų pirkimų informacinės sistemos priemonėmis užfiksuoti kokias kainas (sąnaudas) jos laikys per didelėmis (įsigaliojo nuo 2020 m. liepos 1 d. ir privalomas visiems pirkimų vykdytojams, vykdantiems supaprastintus pirkimus (įskaitant mažos vertės pirkimus) ir tarptautinės vertės skelbiamus pirkimus)). Didesnę, nei nustatyta ir užfiksuota perkančiosios organizacijos rengiamuose dokumentuose maksimali lėšų suma, kainą perkančioji organizacija laiko per didele ir nepriimtina. 
Pažymime, kad Viešųjų pirkimų įstatyme nenustatytas reikalavimas perkančiajai organizacijai nurodyti pirkimui skiriamą lėšų sumą, arba, kitaip tariant, kokia didžiausia kaina perkančiajai organizacijai yra priimtina, todėl suplanuotas Pirkimo biudžetas nurodomas nebus.
16 Klausimas. „Ašyje „5“ ties ašimis „E“, „B“ ir tarp ašių „D-C“ yra sienose nišos (šachtos dėl vamzdynų). TDP architektūrinės dalie brėžiniuose patalpose 1.28, 1,30 ir 1.33 tose vietose sienos parodytos lygios, be šachtų. Ar reikės šias sienas išlyginti per visą sienos ilgį, ko pasėkoje sumažės patalpos plotis? PRIDEDAMA NUOTARAUKA Nr.1“
Atsakymas. Išlyginti sienų nereikia. Išlieka esamos nišos.
17 Klausimas. „Esama asfalto danga, kurią reikės nužymėti žmonėms su negalia horizontaliu ženklinimu, yra labai prastos būklės, ištrupėjusi, ypač dešinėje pusėje. Ant tokios ištrupėjusios, nekokybiškos asfalto dangos, toje vietoje kur nuotraukoje matome stovintį pirmą automobilį, horizontalus ženklinimas negalimas. PRIDEDAMA NUOTARAUKA Nr.2“
Atsakymas. Rangovas turėtų numatyti šiuos darbus:
•	Esamos asfaltbetonio dangos ardymas – 99 m2;
•	490 mm storio apsauginis šalčiui atsparus sluoksnis iš nesurišto mišinio;
•	200 mm storio skaldos fr.0/32 sluoksnis iš nesurišto mišinio;
•	100 mm storio asfaltbetonio markės AC16PD sluoksnis sluoksnis;
•	Šiukšlių išvežimas.
18 Klausimas. „1.34 patalpoje, kuri pagal kadastro bylą atsiranda sujungus 5 ir 6 patalpas, išardžius pertvarą tarp ašių „5“ ir „4“ atsiranda grindų peraukštėjimas. Šios patalpos grindų išlyginimas (išardant ir atstatant dalį grindų apie 18 m2) darbų kiekių žiniaraštyje nėra numatytas. Prašome nurodyti darbų apimtis ir naujų grindų detalę“
Atsakymas. Rangovas turėtų numatyti šiuos darbus:
•	Esamos grindų konstrukcijos ardymas visoje bendroje patalpoje. Storis 300mm, plotas 73,13 m2;
•	Grindų įrengimas pagal grindų detalę SK dalyje -73,13 m2;
•	Šiukšlių išvežimas.
19 Klausimas. „Projekte numatyta, kad esama laiptinės siena turi tenkinti EI90. Apžiūrėjus sieną matome, kad ta dalis sienos, kur reikės įrenginėti duris D4 iki pat elektros skydelio, netenkina šio reikalavimo, nes jos storis su tinku iš abiejų pusių yra apie 7 cm. Prašome nurodyti šios sienos sprendinius, kurie tenkintu projektų reikalavimus. PRIDEDAMA NUOTARAUKA Nr.3“
Atsakymas. Rangovas turėtų numatyti šiuos darbus:
•	Pertvaros (mūro, 70mm storio) demontavimas 20 m2;
•	Plytų mūro pertvara (120mm), jos tinkavimas iš abiejų pusių -20 m2;
•	Šiukšlių išvežimas.
20 Klausimas. „Ašyje „E“ ties WC patalpomis iš holo pusės yra niša. TDP architektūrinės dalie brėžiniuose patalpose 1.15 ir 1.18 iš abiejų pusių toje vietoje siena parodyta lygi. Ar šią nišą iš WC pusės reikės išardyti ir sulyginti sieną, ar jos angą iš holo pusės užteks tik užmūryti, paliekant nišą WC patalpoje. PRIDEDAMA NUOTARAUKA Nr.4“
Atsakymas. Nišą galima palikti. Ją reikia išglaistyti ir nudažyti.
21 Klausimas. „Ašyje „4“ pagal SA dalį nurodyta įrengti aliuminio profilio stiklines duris SP-10 ties ašimi „B“. Tačiau SK dalyje toje vietoje parodyta anga be durų. Prašome darbų kiekių žiniaraštyje nurodyti esamos pertvaros išardymo darbus ir angos suformavimą dėl durų SP-10 įrengimo, nes šiuo metu yra įrengta durų anga pertvaros viduryje. PRIDEDAMA NUOTARAUKA Nr.5“
Atsakymas. Vadovautis SA brėžiniu. Rangovas turėtų numatyti šiuos darbus:
•	Durų demontavimas – 1 vnt.
•	Pertvaros (mūro, 120mm) demontavimas virš esamų durų, angos platinimas iki 1m -1,2 m2;
•	Šiukšlių išvežimas.
22 Klausimas. „Statinio architektūros dalyje nėra numatyta tarpo tarp berėmio stiklo pertvarų SP-2 ir SP-3 viršaus ir lubų užtaisymo.“
Atsakymas. Berėmis stiklas tvirtinamas pagal tiekėjo reikalavimus. Jo tvirtinimui turi būti numatytos visos reikalingos medžiagos. Gaisriniai reikalavimai nekeliami šiai pertvarai, todėl galima atvira erdvė virš pakabinamų lubų.
23 Klausimas. „Pakabinamų lubų aukštis numatytas 2,70 m ir 2,80 m, esamų rygelių apačia apie 2,84 m. Ar lubos sueis lygiai, ar reikės daryti peraukštėjimą. Pateikite prašau pakabinamų lubų mazgą ties esamais gelžbetoniniais rygeliais.“
Atsakymas. Pakabinamų lubų aukštis gali būti tikslinamas statybos metu, priklausomai nuo ortakių išdėstymo ir dydžio. Projektuojant buvo stengtasi išvengti ortakių susikirtimų su rygeliais, kur tai nepavyko, ortakiai eis po rygeliu ir turės būti aptaisomi gipso kartono plokštėmis. Jei rangovui reikalingi papildomi brėžiniai, jis turėtų nusimatyti papildomų lėšų brėžinių detalizavimui, nes projektas yra patikrintas ekspertų ir pagal jo rengimo metu galiojančius reikalavimus yra pakankamos sudėties.
24 Klausimas. „Esamų patalpų aukštis - 3,0 m. Pakabinamos lubos h-2,7 m. Projekto dalyje 0274-01-TDP –ŠV-B.O1 suprojektuoti ortakiai netilps virš pakabinamų lubų (oro ištraukimui ortakis, difuzorius ir sklendė netilps į numatytą tarpą). Prašome pateikti ortakių išdėstymo virš pakabinamų lubų pjūvius.“
Atsakymas. Ortakiai kurie netilps po pakabinamomis lubomis gali būti apsiūti gipso kartono plokštėmis, patikslinus ortakių vietą statybos metu. Jei rangovui reikalingi papildomi brėžiniai, jis turėtų nusimatyti papildomų lėšų brėžinių detalizavimui, nes projektas yra patikrintas ekspertų ir pagal jo rengimo metu galiojančius reikalavimus yra pakankamos sudėties.
25 Klausimas. „Esama gaisrinė signalizacija yra viso pastato-mokyklos (adresinė).
Nei gaisrinio projekto brėžiniuose, nei aiškinamajame rašte, nei žiniaraščiuose apie esamą signalizaciją neaprašoma. Esamos gaisrinės signalizacijos tinklas remontuojamose patalpose turės būti demontuojamas, bus pažeista viso pastato esama gaisrinės signalizacijos sistema.
Ar reikia numatyti lėšas ir medžiagas esamos gaisrinės signalizacijos demontavimui (remontuojamose patalpose) ir esamos gaisrinės signalizacijos sistemos sutvarkymui po atjungimo (visos mokyklos)? Numontavus dalį gaisrinės signalizacijos, esama sistema (mokyklos) rodys gedimus ir bus neveikianti, kad juos pašalinti reikia įvertinti atstatymui reikalingas darbų ir medžiagų sąnaudas“
Atsakymas. Reikalinga numatyti esamos gaisrinės signalizacijos remontuojamose patalpose demontavimą ir atjungimą nuo centralės, centralės perprogramavimą.
26 Klausimas. „Apsauginė signalizacija - tas pats. Nei apsauginė signalizacijos projekto brėžiniuose, nei aiškinamajame rašte, nei žiniaraščiuose apie esamą signalizaciją neaprašoma. Esamos apsauginės signalizacijos tinklas remontuojamose patalpose turės būti demontuojamas, bus pažeista viso pastato esama apsauginės signalizacijos sistema. Ar reikia numatyti lėšas ir medžiagas esamos apsauginės signalizacijos demontavimui (remontuojamose patalpose) ir esamos gaisrinės signalizacijos sistemos sutvarkymui po atjungimo (visos mokyklos)?
Numontavus dalį apsauginės signalizacijos, esama sistema (mokyklos) rodys gedimus ir bus neveikianti, kad juos pašalinti reikia įvertinti atstatymui reikalingas darbų ir medžiagų sąnaudas.“
Atsakymas. Reikalinga numatyti esamos apsauginės signalizacijos remontuojamose patalpose demontavimą ir atjungimą nuo centralės, centralės perprogramavimą.
27 Klausimas. „Kitos silpnų sroviu sistemos (įgarsinimas). Ar riekia numatyti darbu sąnaudas jų demontavimui ir sistemos sutvarkymui po atjungimo?“
Atsakymas. Reikalinga numatyti esamos garso sistemos (skambučių, kolonėlių) demontavimą. Atstatyti po remonto darbų šios sistemos nereikia.
28 Klausimas. „TDP SA dalyje praleistos TS 11 ir TS 12 dalys. Ar jos yra trūkstamos, ar tiesiog numeravimo klaida?“
Atsakymas. Techninė (numeravimo) klaida.
29 Klausimas. „TS 13 „Pastato informacijos nuorodos“ nenurodytas kiekis, kiek jų turi būti. Papildykite darbų kiekių žiniaraštį.“
Atsakymas. Reikalinga įvertinti (TS 13): 21 lentelę ant durų; 1 vidaus nuorodų rodyklę; 1 nuoroda ant lauko durų.
30 Klausimas. „TS 14 „Vidaus palangės“ nenurodytas kiekis, kiek jų montuojasi ir kokio pločio turi būti. Papildykite darbų kiekių žiniaraštį.“
Atsakymas. Vidaus palangės lieka esamos, keisti jų nereikia.
Patikslinta informacija paskelbta CVP IS sistemoje.


Pridedama. Statybą leidžiantis dokumentas, 3 lapai.






Viešųjų pirkimų skyriaus vedėja						Jolanta Valužienė

Ieva Adomėnienė, tel. +370 45 501 338, el. p. ieva.adomeniene@panevezys.lt 

Biudžetinė įstaiga 
Laisvės a. 20, LT-35200 Panevėžys
Interneto svetainė https://www.panevezys.lt
	
Tel. + 370 45 501 360
E. pristatymas 288724610
El. p. administracija@panevezys.lt

	
Duomenys kaupiami ir saugomi Juridinių asmenų registre
Kodas 288724610

